Data de la care SUA încep să administreze a treia doză de vaccin anti-COVID.
Statele Unite ale Americii au stabilit că vor începe să administreze a treia doză de vaccin anti-COVID de la 20 septembrie. Doza suplimentară poate fi făcută de orice american pentru care au trecut cel puțin 8 luni de la administrarea dozei cu numărul doi.
Oficialii din sistemul sănătății american și experții medicali au anunțat miercuri că a treia doză de vaccin anti-COVID va fi administrată începând din toamna aceasta, relatează CNN. "Suntem pregătiți să administrăm doza de vaccin suplimentară pentru toți americanii începând cu 20 septembrie. A treia doză de vaccin poate fi făcută de orice american pentru care au trecut cel puțin 8 luni de la administrarea dozei cu numărul doi", au declarat oficialii din sistemul sanitar american, Dr. Rochelle Walensky, directorul CDC, și Dr. Janet Woodcock, FDA.